วิกฤติร้ายสัตว์โลกน่ารัก

***วิกฤติร้ายสัตว์โลกน่ารัก*** () เป็นซีรีส์มังงะญี่ปุ่น แต่งเรื่องและวาดภาพโดยมิตสึรุ คิโดะ  ตีพิมพ์ในนิตยสาร*[[จัมป์สแควร์]]*ของสำนักพิมพ์ชูเอชะตั้งแต่เดือนตุลาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 8 เมื่อเดือนตุลาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอซินเนอร์จีเอสพี ออกอากาศตั้งแต่เดือนเมษายนถึงมิถุนายน พ.ศ. 2566

## เนื้อเรื่อง
ลิซ่า ลูน่าเป็นมนุษย์ต่างจากจักรวรรดิอวกาศอาซาทอสซึ่งมีอารยธรรมขั้นสูงและมีดาวเคราะห์จำนวนมากใต้อาณัติ ลิซ่าเดินทางมาสำรวจดาวโลกในฐานะสมาชิกคณะสำรวจเพื่อรวบรวมข้อมูลในการรุกราน ในตอนแรกเธอต้องการจะทำลายโลกเนื่องจากเห็นว่าอารยธรรมของโลกอยู่ในระดับต่ำมาก แต่ก็เริ่มเปลี่ยนใจคิดแผนใหม่หลังได้แวะคาเฟ่แมวและพบเข้ากับแมว สิ่งมีชีวิตที่ "น่ารักเกินไป" และไม่พบในดาวดวงอื่นในจักรวาล

## ตัวละคร

;
:
:ตัวละครเอกของซีรีส์ หญิงสาวจากจักรวรรดิอวกาศอาซาทอสและสมาชิกของหน่วยสำรวจระหว่างดวงดาว ลิซ่าต้องการทำลายโลกเพราะเห็นว่ามีอารยธรรมระดับต่ำและลงมาที่โลกเพื่อตรวจสอบ ในวันแรกบนโลก เธอเยี่ยมคาเฟ่แมวและเจอเข้ากับแมว สิ่งมีชีวิตที่เธอไม่รู้จัก เธอตกใจกับ "ความน่ารัก" ของมันถึงขั้นเป็นลม  หลังจากนั้นเธอมองเห็นความน่ารักของแมวและสัตว์อื่น ๆ เป็นสิ่งอันตราย จึงตัดสินใจอาศัยอยู่บนโลกเพื่อศึกษาพวกมัน

;
:
:แมวของลิซ่า พันธุ์อเมริกันเคิร์ล เพศผู้ ที่ถูกพบว่าถูกทอดทิ้งท่ามกลางสายฝน ลิซ่าจึงรับมาเลี้ยงไว้ ลิซ่าตั้งชื่อให้ว่า "โยโซระ" ที่มีความหมายว่า "ท้องฟ้ายามค่ำคืน" โดยตั้งตามดวงตาสีเหลืองกับตัวสีดำซึ่งคล้ายกับดวงดาวในท้องฟ้ายามค่ำคืน ต้องการให้ลิซ่าเอาใจตนอย่างเต็มที่เนื่องจากตนมีประสบการณ์ถูกทิ้งมาแล้วครั้งหนึ่ง

;
:
:พนักงานที่ทำงานร้านคาเฟ่แมว nyanday ซึ่งลิซ่าเข้ามาในวันที่เธอมาที่โลกวันแรก เธอสอนลิซ่าเกี่ยวกับโลกและมักไปด้วยกันกับลิซ่าเวลาออกไปข้างนอก ภายหลังได้รับความไว้ใจจากสมาชิกของคณะสำรวจระหว่างดวงดาวและได้รับเชิญให้ไปเยือนยานอวกาศ คาสุมิมีสัตว์เลี้ยงเป็นสุนัขพันธุ์โกลเดินริทรีฟเวอร์ชื่อมาซามุเนะ

;
:
:พนักงานที่ทำงานร้านคาเฟ่แมว nyanday ผู้สอนลิซ่าเกี่ยวกับแมวเมื่อเธอมาเยี่ยมคาเฟ่เป็นครั้งแรก เซย์จิเป็นทาสแมวและเลี้ยงแมวพันธุ์เมนคูนชื่อเอมิลี่

;
:
:สมาชิกของคณะสำรวจระหว่างดวงดาว การุมิและลัสต้าพบกันครั้งแรกตั้งแต่อายุน้อย และมาเป็นรูมเมตกันเมื่อมาอาศัยบนโลก การุมิควบคุมตัวเองไม่ได้เมื่อเจอสัตว์น่ารัก แต่ค่อย ๆ ดีขึ้นหลังจากใช้เวลาอยู่บนโลก หลังการุมิเห็นความสัมพันธ์ระหว่างลิซ่าและโยโซระจึงตัดสินใจเลี้ยงสัตว์เป็นของตนเอง และรับเลี้ยงกระต่ายชื่อฮินาตะจากคาเฟ่กระต่ายเมลเฮล์ม

;
:
:สมาชิกของคณะสำรวจระหว่างดวงดาว มีอาการแพ้แมวและกระต่าย

;
:
:รองกัปตันของยานอวกาศสเรลของคณะสำรวจระหว่างดวงดาว รอยและลิซ่ามีความสัมพันธ์แบบพี่น้องตั้งแต่วัยเยาว์ และเขาเชื่อใจลิซ่าอย่างเต็มที่ ในช่วงแรก ๆ รอยคิดว่าแมวเป็นสิ่งมีชีวิตที่น่ากลัวอิงจากข้อมูลที่ได้รับมาจากลิซ่า หลังความเข้าใจผิดคลี่คลาย รอยก็กลายมาชอบผลิตภัณฑ์ลายแมวที่ลิซ่านำมาให้จากโลกและนำมาตกแต่งในห้องของตน

;
:
:สมาชิกของคณะสำรวจระหว่างดวงดาวผู้ทำหน้าที่หัวหน้าหน่วยสื่อสาร เฟียน่าเป็นผู้เชี่ยวชาญด้านภาษาและสามารถแปลภาษาต่าง ๆ ของโลกมนุษย์ได้ภายในหนึ่งสัปดาห์ กลายเป็นคนชอบแมวหลังจากได้เห็นโยโซระ เธอแนะนำคณะสำรวจให้นำสัตว์จากโลกมาเลี้ยงไว้บนเรือและภายหลังเธอได้รับเลี้ยงสุนัขพันธุ์ปอมเมอเรเนียนชื่อริคุ

;
:
:ลูกพี่ลูกน้องของคาซึมิ เป็นนักเรียนมัธยมต้นผู้ไม่กลัวมนุษย์ต่างดาวหรือสิ่งมีชีวิตจากอวกาศ มีสัตว์เลี้ยงเป็นเม่นชื่อเนกิมารุ

;
:
:ปู่ของคาซึมิและซาซาระ มีสัตว์เลี้ยงเป็นแฮมสเตอร์ชื่อมิทสึโร่

;
:
:กัปตันของยานอวกาศสเรลของคณะสำรวจระหว่างดวงดาว เดิมเชื่อว่าสัตว์เลี้ยงอวกาศของตนที่ชื่อว่ากี้จังน่ารักที่สุดในจักรวาล แต่ก็ต้องตกใจในความน่ารักของสัตว์โลกเช่นเดียวกับสมาชิกนักสำรวจคนอื่น ๆ

;
:
:ผู้บัญชาการหน่วยรบที่ 16 แห่งกองทัพอาซาทอส

;
:
:สมาชิกหญิงในหน่วยรบที่ 16 แห่งกองทัพอาซาทอส

;
:
:ลูกสาวของครอบครัวที่อาศัยอยู่ห้องถัดจากห้องของลิซ่า เลี้ยงแมวพันธุ์เจแปนนิสบ็อบเทลชื่อมารุจัง

;
:
:เด็กสาวที่มักพาสุนัขที่เลี้ยงพันธุ์ชิบะอินุชื่อมาเมะฮิโกะไปเดินเล่น

## สื่อ
### มังงะ
ซีรีส์มังงะ *วิกฤติร้ายสัตว์โลกน่ารัก* แต่งเรื่องและวาดภาพโดยมิตสึรุ คิโดะ ตีพิมพ์ในนิตยสาร*[[จัมป์สแควร์]]*ของสำนักพิมพ์ชูเอชะตั้งแต่วันที่ 4 ตุลาคม พ.ศ. 2562 หนังสือมังงะรวมเล่ม (*[[ทังโกบง]]*) เล่มแรกวางจำหน่ายในวันที่ 3 เมษายน พ.ศ. 2563 วิดีโอวอยซ์คอมิก 4 วิดีโอฉายทางช่องยูทูบทางการของ*จัมป์สแควร์*ระหว่างเดือนกรกฎาคมถึงตุลาคม พ.ศ. 2564 เพื่อโปรโมตซีรีส์ โดยยูมิริ ฮานาโมริพากย์เสียงเป็นลิซ่า ลูน่า หนังสือมังงะรวมเล่มวางจำหน่ายถึงเล่มที่ 8 เมื่อเดือนตุลาคม พ.ศ. 2566

มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

#### หนังสือมังงะ

### อนิเมะ
ซีรีส์อนิเมะโทรทัศน์ดัดแปลงผลิตโดยสตูดิโอซินเนอร์จีเอสพีมีการประกาศสร้างในวันที่ 27 กันยายน พ.ศ. 2565 ซีรีส์อนิเมะกำกับโดยจุง ฮาโตริ เขียนบทโดยอายะ ซัตสึกิ ออกแบบตัวละครโดยมายูมิ วาตานาเบะ แต่งดนตรีประกอบโดยชุง นาริตะและยูซูเกะ เซโอะ และยูมิริ ฮานาโมริกลับมารับบทพากย์เป็นลิซ่า ลูน่า ออกอากาศตั้งแต่วันที่ 7 เมษายนถึง 23 มิถุนายนทางช่องโตเกียวเอ็มเอ็กซ์และเครือข่ายอื่น ๆ เพลงเปิดชื่อเพลงว่า  ร้องโดยโชงากูเซ ส่วนเพลงปิดชื่อเพลงว่า  ร้องโดยวงไดอาล็อก+

#### รายชื่อตอน

## การตอบรับ
ในปี พ.ศ. 2563 ซีรีส์มังงะ*วิกฤติร้ายสัตว์โลกน่ารัก*เป็นหนึ่งในเรื่องที่ได้รับการเสนอชื่อ 50 เรื่องในรางวัลมังงะถัดไปครั้งที่ 6 ในสาขาสิ่งพิมพ์

## หมายเหตุ

## อ้างอิง

## แหล่งข้อมูลอื่น
*  
*  
* 
* 
* 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนช่องเกี่ยวกับแมว
หมวดหมู่:สิ่งมีชีวิตนอกโลกในอนิเมะและมังงะ
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:การ์ตูนญี่ปุ่นแนวโชเน็ง
หมวดหมู่:สยามอินเตอร์คอมิกส์
หมวดหมู่:รายการโทรทัศน์ของโตเกียวเอ็มเอ็กซ์